LATVIJAS REPUBLIKA

Daugavpils pilsētas dome

reģ.Nr. 90000077325

K.Valdemāra iela 1, Daugavpils, LV-5401

# Iepirkums saskaņā ar Publisko iepirkumu likuma 8.2 pantu

# “Kapličas 18.Novembra ielā 214, Daugavpilī rekonstrukcijas tehniskā projekta izstrāde”

# identifikācijas numurs DPD 2014/36

# Iepirkumu komisijas sēdes protokols Nr.5

2014.gada 9.oktobrī

SĒDE NOTIEK Daugavpilī, K.Valdemāra ielā 1, 218. kabinetā

SĒDE SĀKAS plkst. 11.30.

SĒDĒ PIEDALĀS:

|  |  |
| --- | --- |
| Komisijas priekšsēdētājs  | Pēteris Dzalbe – Daugavpils pilsētas domes priekšsēdētāja vietnieks, |
| Komisijas locekļi: | Inga Ancāne – Daugavpils pilsētas domes Pilsētplānošanas un būvniecības departamenta vadītājas vietniece, Pilsētas galvenā arhitekte,Vadims Semoņenko – Daugavpils pilsētas pašvaldības iestādes „Komunālās saimniecības pārvalde” vadītāja vietnieks,Evelīna Ugarinko – Daugavpils pilsētas domes Centralizētās grāmatvedības galvenā grāmatvede, |
| PROTOKOLĒ komisijas loceklis:  | Jurijs Bārtuls – Daugavpils pilsētas domes Juridiskā departamenta Iekšējās inspekcijas nodaļas jurists. |

SĒDĒ attaisnojošu apstākļu dēļ nepiedalās komisijas priekšsēdētāja vietnieks Viktors Nikolajevs.

Komisijas izveidošanas pamats: Domes priekšsēdētāja 2014. gada 11. jūlija rīkojums Nr.290, 2014.gada 1.septembra rīkojums Nr.363, 2014.gada 24.septembra rīkojums Nr.390.

Komisijas sēdes darba kārtība: Lēmuma par uzvarētāju pieņemšana.

**Lēmuma par uzvarētāju pieņemšana**

1.1. Komisijas priekšsēdētājs P.Dzalbe atklāj komisijas sēdi, nosauc komisijas sastāvu un ziņo sēdes darba kārtību.

1.2. Komisijas priekšsēdētājs P.Dzalbe ziņo, ka iepirkumam „Kapličas 18.Novembra ielā 214, Daugavpilī rekonstrukcijas tehniskā projekta izstrāde” (turpmāk – iepirkums) dalību bija pieteikuši pieci pretendenti – SIA „WONDERFULL”, SIA „Baltex Group”, SIA „ATTĪSTĪBAS GRUPA”, SIA „REM PRO” un SIA „Arhitektūrinženieru kompānija „Arhis””.

1.3. Pretendenti piedāvāja šādas līgumcenas bez pievienotās vērtības nodokļa:

|  |  |  |
| --- | --- | --- |
| Nr.p.k | Pretendents | Piedāvātā līgumcena EUR (bez PVN) |
| 1. | SIA „WONDERFULL” | 17 900,00 |
| 2.  | SIA „Baltex Group” | 27 390,00 |
| 3. | SIA „ATTĪSTĪBAS GRUPA” | 19 920,00 |
| 4. | SIA „REM PRO” | 8 333,00 |
| 5. | SIA „Arhitektūrinženieru kompānija „Arhis”” | 25 900,00 |

 1.4. 2014.gada 25.septembra sēdē (prot.Nr.3) iepirkumu komisija izskatīja pretendentu iesniegtos dokumentus, pārbaudīja iesniegto dokumentu (tajā skaitā tehniskā piedāvājuma) atbilstību nolikuma prasībām, to vai ar iesniegtajiem dokumentiem pretendenti ir apliecinājuši savu kvalifikāciju. Komisija konstatēja, ka visi pretendenti ir iesnieguši nolikumā noteiktos dokumentus un pilnībā apliecinājuši savu kvalifikāciju.

 1.5. 2014.gada 25.septembra sēdē (prot.Nr.3) iepirkumu komisija konstatēja faktu, ka pretendenta piedāvātā līgumcena ir vairāk nekā divas reizes zemāka kā nākamo lētāko pretendenta līgumcena, kuri ir izslēgti (SIA „WONDERFULL” un SIA „ATTĪSTĪBAS GRUPA”) un vairāk kā trīs reizes zemāka, nekā nākamo divu atbilstošo pretendentu līgumcena (SIA „Baltex Group” un SIA „Arhitektūrinženieru kompānija „Arhis””). Pastāvot minētajam apstāklim, komisijai radās pamatotas šaubas par to vai pretendenta SIA „REM PRO” piedāvātā līgumcena ir pamatota un pretendents izpildīs līgumu par piedāvāto līgumcenu. Iepirkumu komisija nolēma nosūtīt pretendentam SIA „REM PRO” vēstuli un lūgt iesniegt skaidrojumu par pakalpojuma izmaksām un pakalpojuma sniegšanas sevišķajiem apstākļiem, kas ir pieejami pretendentam, pievienojot pretendenta iesniegtā piedāvājuma izmaksu sadalījuma projektēšanas darbiem 6.punkta detalizētu tāmi, norādot informāciju par katra piedāvājumā norādītā speciālista prognozējamo cilvēkstundu skaitu pakalpojuma izpildei un cilvēkstundas likmi. Papildus komisija lūdza pretendentu vēlreiz apliecināt, ka pretendents ir pilnībā apzinājis darba apjomu un gatavs izpildīt pasūtījumu par norādīto līgumcenu.

1.6. 2014.gada 3.oktobra sēdē (prot.Nr.4) komisija izskatīja pretendenta SIA „REM PRO” atbildes vēstuli, kurai pievienota pretendenta sagatavotā tāme. Komisija konstatēja, ka tāmē iekļauta visa pieprasītā informācija, tajā skaitā prognozētais cilvēkstundu skaits un stundas likme EUR. Kā atzīts Iepirkumu uzraudzības biroja un tiesu praksē, pretendentu piedāvāto cenu atšķirība pati par sevi nevar būt pamats, lai piedāvājumu atzītu par nepamatoti lētu, jo nepamatoti lēts ir vienīgi tāds piedāvājums, par kurā norādīto cenu vispār nav iespējams izpildīt iepirkuma līguma nosacījumus. Komisija konstatēja, ka pretendenta norādīto speciālistu cilvēkstundas likme trīs reizes pārsniedz valstī noteikto minimālo stundas likmi, līdz ar to nav noteikta tikai izskata pēc. Papildus pretendents ir apliecinājis, ka ir pilnībā apzinājis paredzētos darbu apjomus, līdz ar to komisijai nav pamata apšaubīt pretendenta norādīto prognozēto cilvēkstundu skaitu līguma izpildei, turklāt komisija nekonstatē, ka piemēram, norādītais prognozētais 160 cilvēkstundu apjoms arhitektūras projektēšanas darbiem (6.1.) un 160 cilvēkstundu apjoms būvkonstrukciju projektēšanai (6.2.) būtu acīmredzami nepietiekams līguma izpildei. Līdz ar minēto komisija nekonstatē apstākļus, kas norādītu uz to, ka par pretendenta norādīto līgumcenu, līgumu vispār nebūtu iespējams izpildīt.

1.7. 2014.gada 3.oktobra sēdē (prot.Nr.4) komisija nolēma:

1.7.1. atzīt par pretendentu, kuram būtu piešķiramas līguma slēgšanas tiesības iepirkumā – SIA „REM PRO”, reģ.Nr. 41503041904, juridiskā adrese: Imantas iela 25, Daugavpils;

1.7.2.uzdot komisijas loceklim J.Bārtulim līdz 08.10.2014. pārbaudīt Publisko iepirkumu likuma 8.2 panta piektās daļas 1. un 2.punktā minēto apstākļu esamību attiecībā uz pretendentu;

1.7.3.atlikt lēmuma par uzvarētāju pieņemšanu līdz 7.2.apakšpunktā norādītās informācijas pārbaudei.

1.8. Komisijas loceklis J.Bārtuls ziņo, ka pamatojoties uz Publisko iepirkumu likuma 8.2 panta piektās daļas 1. un 2.punktu, izmantojot Ministru kabineta noteikto informācijas sistēmu https://www.eis.gov.lv, 2014.gada 7.oktobrī ir izdrukājis e-izziņas, kas apliecina, ka pretendentam SIA „REM PRO” nav aktuālu nodokļu parādu, kā arī nav aktuālo datu par maksātnespējas, bankrota un likvidācijas procesiem, apturētu un pārtrauktu saimniecisko darbību.

 1.9. Komisijas locekļi izskata saņemtos dokumentus un konstatē, ka attiecībā uz pretendentu SIA „REM PRO” nepastāv Publisko iepirkumu likuma 8.2 panta piektās daļas 1. un 2.punktā noteiktie izslēgšanas nosacījumi.

 Ņemot vērā, ka pretendenta piedāvājums ir lētākais, pretendents atzīstams par iepirkuma „Kapličas 18.Novembra ielā 214, Daugavpilī rekonstrukcijas tehniskā projekta izstrāde” uzvarētāju. Pārējo pretendentu piedāvājumi ir noraidāmi, jo to piedāvājumi nav lētākie.

 1.12. Ņemot vērā minēto un pamatojoties uz Publisko iepirkumu likuma 8.2 panta devīto daļu iepirkumu **komisija nolemj:**

1.12.1. atzīt **SIA „REM PRO”**, reģ.Nr. 41503041904, juridiskā adrese: Imantas iela 25, Daugavpils, par uzvarētāju iepirkumā „Kapličas 18.Novembra ielā 214, Daugavpilī rekonstrukcijas tehniskā projekta izstrāde”, identifikācijas numurs DPD 2014/36 un piešķirt līguma slēgšanas tiesības;

1.12.2. uzdot komisijas loceklim J.Bārtulim normatīvajos aktos noteiktajā kārtībā sagatavot pretendentiem informatīvās vēstules par iepirkuma rezultātiem;

1.12.3. pēc iepirkuma līguma noslēgšanas normatīvajos aktos noteiktajā kartībā publicēt informatīvu paziņojumu par noslēgto līgumu Iepirkumu uzraudzības biroja mājas lapā www.iub.gov.lv un Daugavpils pilsētas domes mājas lapā www.daugavpils.lv.

*Balsojums: 5 balsis "par", "pret" - nav, "atturas" - nav.*

SĒDE BEIDZAS plkst. 11.40.

Komisijas priekšsēdētājs P.Dzalbe

Komisijas locekļi I.Ancāne

 V.Semoņenko

 E.Ugarinko

Protokolē komisijas loceklis: J.Bārtuls